1. ปัจจัยความเสี่ยง

1) ปัจจัยความเสี่ยงของธุรกิจศูนย์การค้า

 ความเสี่ยงจากภาวะเศรษฐกิจ

จากสถานการณ์ความไม่สงบทางการเมืองภายในประเทศในที่ผ่านมา
ส่งผลกระทบต่อภาวะเศรษฐกิจโดยรวมของประเทศ ทำให้จำนวนนักท่องเที่ยวชาวต่างชาติ
ที่เดินทางเข้ามาในประเทศไทยมีจำนวนลดลง
ในขณะที่ผู้บริโภคทั่วไปมีความระมัดระวังในการใช้จ่ายเพิ่มขึ้น
ทั้งนี้แม้ว่ารัฐบาลจะได้มีการประกาศใช้นโยบายทางด้านเศรษฐกิจเพื่อกระตุ้นให้มีการเพิ่มการใช้จ่ายในภาคประชาชน
แต่โดยในภาพรวมแล้วประชาชนทั่วไปยังคงมีความวิตกกังวลในสภาวะเศรษฐกิจและความไม่แน่นอนทางการเมืองอยู่
ประกอบกับภาวะเศรษฐกิจโลกที่ยังคงอยู่ในภาวะถดถอยอันเนื่องมาจากปัญหาเศรษฐกิจของในหลายประเทศทั้งในอเมริกาและยุโรปส่งผลกระทบต่อภาวะเศรษฐกิจของไทยอย่างหลีกเลี่ยงไม่ได้
ทำให้กลุ่มบริษัท ต้องดำเนินธุรกิจด้วยความระมัดระวัง
และได้มีการกำหนดนโยบายประหยัดต้นทุนและค่าใช้จ่ายต่างๆ ให้สอดคล้องกับสถานการณ์
เพื่อให้ธุรกิจเติบโตอย่างต่อเนื่องและมั่นคง

 ความเสี่ยงจากการแข่งขันที่สูงขึ้น

ในปีที่ผ่านมาธุรกิจศูนย์การค้า มีการแข่งขันที่รุนแรงมากขึ้น
ทั้งการแข่งขันในเรื่องการจัดรายการส่งเสริมการขายเพื่อดึงดูดและกระตุ้นการตัดสินใจซื้อของผู้บริโภค
นอกจากนี้ การขยายสาขาของห้างสรรพสินค้า และ การขยายตัวของธรกิจศูนย์การค้าในรูปแบบ
Neighborhood Mall
กำลังได้รับความสนใจจากผู้ประกอบการเนื่องมาจากการมีฐานลูกค้าเป็นผู้ที่พักอาศัยอยู่ในชุมชนบริเวณรอบๆ
ของผู้ประกอบการดังกล่าว
ประกอบกับการใช้เงินลงทุนต่ำเมื่อเปรียบเทียบกับการสร้างศูนย์การค้าทั่วไป ทำให้การขยายตัวของ
Neighborhood Mall มีแนวโน้มสูงขึ้นเรื่อยๆ ในส่วนของกลุ่มบริษัท
มีความมุ่งมั่นที่จะพัฒนาปรับปรุงธุรกิจศูนย์การค้าอย่างต่อเนื่อง ทั้งในด้านการคัดเลือกร้านค้า
เพื่อให้มีสินค้าและบริการที่หลากลายตรงกับความต้องการของลูกค้า รวมถึงการสร้างกิจกรรม
ในรูปแบบที่น่าสนใจและแปลกใหม่ตลอดเวลา
ตลอดจนมีการปรับปรุงและพัฒนาการให้บริการอย่างต่อเนื่อง
เพื่อสร้างความพอใจสูงสุดให้กับผู้เข้าใช้บริการ
และเพื่อตอบรับพฤติกรรมผู้บริโภคที่นิยมเลือกใช้บริการศูนย์การค้าที่ไม่ไกลจากที่พักอาศัย

อย่างไรก็ดีกลุ่มบริษัทมีโครงการพัฒนาธุรกิจในรูปแบบ Neighborhood Mall
เช่นกันซึ่งดำเนินโครงการโดยบริษัท เดอะไนน์ เซ็นเตอร์ จำกัด ภายใต้ชื่อ The Nine
Neighborhood Center บนถนนพระราม 9
โดยคาดว่าโครงการดังกล่าวจะแล้วเสร็จในเดือนเมษายน 2554

 ความเสี่ยงจากการก่อวินาศกรรม อุบัติภัย และภัยธรรมชาติ

ความปลอดภัยของลูกค้าเป็นสิ่งสำคัญสูงสุดของการประกอบธุรกิจศูนย์การค้า
กลุ่มบริษัทได้กำหนดนโยบายในการรักษาความปลอดภัยศูนย์การค้าอย่างเข้มงวด

สำหรับศูนย์การค้า MBK Center ได้มีมาตรการเพื่อให้ศูนย์การค้า MBK Center
มีความปลอดภัยอย่างสูงสุด เพื่อให้สามารถป้องกัน
และลดความเสียหายที่อาจจะเกิดขึ้นหากเกิดจากสถานการณ์ความไม่สงบทางการเมือง
โดยมีการติดตั้งเครื่อง Walk Through บริเวณทางเข้าศูนย์การค้าทั้งหมด
มีการตรวจหาวัตถุต้องสงสัยด้วยเครื่องตรวจวัตถุระเบิด
รวมทั้งมีการกำหนดมาตรการป้องกันและแนวทางปฏิบัติสำหรับพนักงาน ผู้เช่า และผู้ใช้บริการ
ในกรณีที่เกิดเหตุการณ์ฉุกเฉิน เช่น กรณีที่มีการชุมนุมทางการเมืองในพื้นที่บริเวณรอบศูนย์การค้า
MBK Center การก่อวินาศกรรม และการก่อการร้าย

2) ปัจจัยความเสี่ยงของธุรกิจโรงแรม และการท่องเที่ยว

ผลกระทบต่อโรงแรมและการท่องเที่ยว โดยหลักจะมาจากปัจจัยภายนอก อาทิเช่น
การประกาศพระราชกำหนดฉุกเฉินและการประกาศเตือนของประเทศต่างๆ
ที่สั่งห้ามหรือประกาศเตือนการเดินทางเข้ามาในประเทศไทย
เนื่องจากสถานการณ์ความไม่สงบทางการเมืองภายในประเทศ สถานการณ์ความไม่สงบในภาคใต้
การเกิดภัยธรรมชาติ ตลอดจนถึงปัญหาสภาวะเศรษฐกิจทั้งภายในและภายนอกประเทศ
ซึ่งมีผลต่อจำนวนนักท่องเที่ยวทั้งชาวไทย และชาวต่างชาติ อย่างไรก็ตาม
ปัจจัยดังกล่าวเป็นปัจจัยภายนอกที่กลุ่มบริษัทไม่สามารถควบคุมได้
ดังนั้นกลุ่มบริษัทจึงต้องมีการวางแผนด้านกลยุทธ์และด้านการตลาด
เพื่อให้สอดคล้องกับแต่ละสถานการณ์ต่างๆ ตลอดเวลา

3) ปัจจัยความเสี่ยงของธุรกิจสนามกอล์ฟ

   ความเสี่ยงจากฤดูกาล

การดำเนินธุรกิจสนามกอล์ฟ เดอะ ล็อค ปาล์ม กอล์ฟ คอร์ส และ สนามกอล์ฟ เดอะ เรด
เมาเทิน กอล์ฟ คอร์ส ของ บริษัท เอ็ม บี เค รีสอร์ท จำกัด (มหาชน) (“MBK-R”) ตั้งอยู่ที่
อำเภอกะทู้ จังหวัดภูเก็ต จะได้รับผลกระทบในช่วงฤดูฝน
คือประมาณเดือนพฤษภาคมถึงเดือนตุลาคมของทุกปี ซึ่งจะเป็นช่วง Low Season
ที่ทำให้รายได้จากการให้บริการสนามกอล์ฟน้อยกว่าในช่วงฤดูร้อน อย่างไรก็ตาม
เพื่อลดผลกระทบดังกล่าวในช่วงฤดูฝน MBK-R จึงได้จัดให้มีมาตรการรองรับ ดังต่อไปนี้

   จัดให้มีการส่งเสริมการขายในลักษณะ Monthly Member ของสนาม เดอะ ล็อค ปาล์ม
  กอล์ฟ คอร์ส และการขายสมาชิกสนามระยะสั้นอายุ 8 เดือน 1 ปี และ 2 ปี ของสนามเดอะ
  เรด เมาเทิน กอล์ฟ คอร์ส

   เสนอค่ากรีนฟีในราคาพิเศษโดยจัดเป็น Package ร่วมกับโรงแรมในจังหวัดภูเก็ต
  และร่วมมือกับการท่องเที่ยวแห่งประเทศไทย สมาคมโรงแรม
  และสมาคมธุรกิจการท่องเที่ยวของจังหวัดภูเก็ต เพื่อดึงดูดนักกอล์ฟชาวไทย
  และนักกอล์ฟจากเอเชีย และออสเตรเลีย ให้เข้ามาท่องเที่ยวที่จังหวัดภูเก็ตในช่วง Low
  Season ให้มากขึ้น

  
  จัดรายการส่วนลดพิเศษเพิ่มให้แก่ตัวแทนจำหน่ายในลักษณะของการจำหน่ายคูปองส่วนลดเพื่อกระตุ้นยอดขาย

   ส่งเสริมการจัดแข่งขันกอล์ฟและทัวร์นาเม้นท์สำหรับนักกอล์ฟทั่วไปในช่วง Low Season
  เพื่อให้เกิดการใช้บริการสนามกอล์ฟมากขึ้น

   จัดทำโครงการแลกเปลี่ยนสิทธิส่วนลดพิเศษสำหรับสมาชิกสนาม (Reciprocal)
  กับสนามกอล์ฟพันธมิตรในต่างประเทศ เช่น สนามกอล์ฟในประเทศสิงค์โปร์
  เพื่อให้สมาชิกในสนามกอล์ฟอื่นได้มาใช้บริการสนามกอล์ฟในกลุ่มธุรกิจของบริษัท

สำหรับในส่วนสนามกอล์ฟ ริเวอร์เดล กอล์ฟคลับ
ซึงตั้งอยู่ที่จังหวัดปทุมธานีก็ได้รับผลกระทบในช่วงฤดูฝนเช่นเดียวกัน จึงได้เตรียมมาตรการรองรับไว้
ดังนี้

-   จัดให้มีการส่งเสริมการขายแบบ Member monthly หรือ Coupon green fee ราคาพิเศษ
    ในช่วงฤดูฝน

-   ส่งเสริมการจัดการแข่งขันกอล์ฟและจัดทัวร์นาเม้นท์สำหรับนักกอล์ฟทั่วไปในช่วง

  Low Season เพื่อให้เพิ่มยอดการใช้บริการสนามกอล์ฟให้มากขึ้น

-   จัดทำคูปองส่วนลดค่า Green fee ส่งเสริมการขายโดยทำการแจกตาม Driving range
    เพื่อเป็นการกระตุ้นให้ผู้ใช้บริการสนใจเข้ามาใช้บริการสนามกอล์ฟมากยิ่งขึ้น

 ความเสี่ยงจากสถานการณ์ทางการเมือง

ในช่วงเดือนเมษายน ถึงเดือนพฤษภาคม 2553
ที่ผ่านมานั้นได้เกิดสถานการณ์ความไม่สงบทางการเมืองในประเทศส่งผลให้ในหลายประเทศประกาศเตือนห้ามการเดินทางเข้ามาในประเทศไทยซึ่งทำให้ส่งผลกระทบต่อจำนวนนักท่องเที่ยวที่จะเข้ามาในประเทศไทยรวมถึงนักท่องเที่ยวที่เข้ามาในจังหวัดภูเก็ตด้วย

แต่ในส่วนของจำนวนผู้ใช้บริการสนามกอล์ฟในจังหวัดภูเก็ตได้รับผลกระทบเพียงระยะสั้นเท่านั้น
โดยภายหลังที่สถานการณ์สงบลงจำนวนผู้ใช้บริการสนามกอล์ฟก็ก็เริ่มมีปริมาณสูงขึ้นจนใกล้เคียงกับค่าเฉลี่ยในช่วง
Low Season ของปีที่ผ่านมา
ทั้งนี้สาเหตุที่ธุรกิจกอล์ฟได้รับผลกระทบไม่มากนักเนื่องจากสนามกอล์ฟของบริษัทตั้งอยู่ในจังหวัดที่ห่างไกลจากสถานการณ์ความไม่สงบ
อีกทั้งในปัจจุบันมีเที่ยวบินที่บินตรงเข้าสู่จังหวัดภูเก็ตจากหลายประเทศทั้งในภูมิภาคเอเชียและจากออสเตรเลีย
ดังนั้นความเสี่ยงของสถานการณ์ความไม่สงบทางการเมืองในพื้นที่อื่นจึงส่งผลกระทบต่อธุรกิจเพียงระยะสั้นเท่านั้น

อย่างไรก็ตามเพื่อลดความเสี่ยงของธุรกิจจากผลกระทบดังกล่าว MBK-R
ได้ทำการประชาสัมพันธ์อย่างต่อเนื่องโดยตรงกับฐานลูกค้าของสนามกอล์ฟและผ่านตัวแทนจำหน่าย
เพื่อให้กลุ่มลูกค้าผู้ใช้บริการทุกสัญชาติมีความเข้าใจ
เกิดความเชื่อมั่นและมีความมั่นใจที่จะเดินทางมาใช้บริการสนามกอล์ฟ

สำหรับในส่วนสนามกอล์ฟ ริเวอร์เดล กอล์ฟคลับ ซึงตั้งอยู่ที่จังหวัดปทุมธานี
ซึ่งมีการเปิดให้บริการช่วงเดือนมิถุนายน 2553
ภายหลังจากสถานการณ์ความไม่สงบทางการเมืองในจังหวัดกรุงเทพมหานคร
แต่เนื่องจากสนามกอล์ฟมีที่ตั้งอยู่ในจังหวัดปทุมธานี ซึ่งห่างจากพื้นที่ของความไม่สงบดังกล่าว
จึงส่งผลกระทบไม่มาก
อีกทั้งกลุ่มผู้ใช้บริการส่วนมากจะเป็นชาวไทยและชาวต่างชาติที่เข้ามาทำธุรกิจในประเทศไทย
ทำให้เข้าใจสถานการณ์ดีว่า เป็นสถานการณ์เฉพาะพื้นที่
ทำให้จำนวนผู้ใช้บริการสนามกอล์ฟกลับคืนสู่สถานะปกติได้รวดเร็ว

4) ปัจจัยความเสี่ยงของธุรกิจพัฒนาอสังหาริมทรัพย์

 ความเสี่ยงจากความไม่สงบทางการเมืองภายในประเทศ

จากสถานการณ์ความไม่สงบทางการเมืองที่เกิดขึ้น เมื่อช่วงเดือนพฤษภาคม 2553 ที่ผ่านมา
ส่งผลกระทบต่อตลาดทุนและธุรกิจอสังหาริมทรัพย์อย่างหลีกเลี่ยงไม่ได้
เนื่องจากนักลงทุนหรือชาวต่างชาติไม่เชื่อมั่นในเสถียรภาพการเมืองและเศรษฐกิจของประเทศ
ทำให้ชะลอการลงทุนตลอดจนเลื่อนการเดินทางมายังประเทศในเวลาดังกล่าวออกไปก่อน
เพื่อรอดูสถานการณ์ว่าจะคลี่คลายไปในทิศทางใด

อย่างไรก็ตามบริษัท แปลน เอสเตท จำกัด (“PST”)
ได้เตรียมมาตรการเพื่อลดผลกระทบจากสถานการณ์ดังกล่าว
โดยมีแผนพัฒนาโครงการที่อยู่อาศัยที่หลากหลายรูปแบบ เช่น คอนโดมิเนียม Low Cost Living
โครงการบ้านติดสนามกอล์ฟปทุมธานี ซึ่งตอบสนองความต้องการของกลุ่มลูกค้าชาวไทย
หรือชาวต่างชาติที่พำนักภายในประเทศไทย เช่น นักธุรกิจ นักการเมือง และพนักงานบริษัท เป็นต้น
ทั้งนี้เพื่อกระจายความเสี่ยงของบริษัทโดยเสนอรูปแบบที่พักอาศัยที่หลากหลาย
เพื่อสามารถสนองความต้องการของผู้บริโภคสูงสุด

 ความเสี่ยงจากข้อจำกัดและมาตรการของภาครัฐ

เนื่องจากการที่ภาครัฐออกกฎหมายจำกัดสิทธิการถือครองที่ดินและสิ่งปลูกสร้างของชาวต่างชาติ
ดังนั้น เพื่อลดความเสี่ยงในเรื่องดังกล่าว PST ได้ใช้วิธีการดังต่อไปนี้

 สำหรับลูกค้าชาวต่างชาติ PST ใช้วิธีขายสิทธิการเช่าในลักษณะสัญญาเช่าระยะยาว 30 ปี
ลูกค้าสามารถต่ออายุสิทธิการเช่าได้ ทั้งนี้อายุสิทธิการเช่ารวมทั้งสิ้นไม่เกิน 90 ปี

 กรณีลูกค้าชาวต่างชาติที่มีคู่สมรสเป็นสัญชาติไทย
ลูกค้ามีสิทธิในการเลือกซื้อในลักษณะโอนกรรมสิทธิ์ที่ดินพร้อมสิ่งปลูกสร้างให้กับคู่สมรส
หรือดำเนินการในลักษณะสัญญาเช่าระยะยาวก็ได้

 ความเสี่ยงจากการผันผวนของราคาวัสดุก่อสร้างและต้นทุนการพัฒนาโครงการ

ในระยะที่ผ่านมาภาวะเงินเฟ้อที่เกิดขึ้นในประเทศไทย ตลอดจนความผันผวนของภาวะปัจจัยภายนอก
เช่น ราคาน้ำมันดิบในตลาดโลกที่ปรับตัวสูงขึ้น
อีกทั้งธุรกิจอสังหาริมทรัพย์ที่ผู้ประกอบการหลายรายพัฒนาโครงการใหม่เพิ่มขึ้นอย่างต่อเนื่อง
ส่งผลให้ความต้องการวัสดุก่อสร้างเพิ่มขึ้น
ความต้องการที่เพิ่มขึ้นอาจนำไปสู่ภาวะการขาดแคลนอย่างหลีกเลี่ยงไม่ได้
ซึ่งปัจจัยทั้งหมดที่กล่าวมาล้วนนำไปสู่การปรับขึ้นของค่าใช้จ่ายในการขนส่งตลอดจนราคาวัสดุก่อสร้าง
ซึ่งส่งผลกระทบต่อต้นทุนในการพัฒนาโครงการเพิ่มสูงขึ้น ขณะที่ PST
ไม่สามารถปรับขึ้นราคาขายบ้านและที่ดินได้มากนัก
ผลดังกล่าวนี้จะกระทบต่อความสามารถในการทำกำไรของบริษัทในอนาคต

อย่างไรก็ตามจากนโยบายในการสร้างบ้านเสร็จก่อนขาย
ทำให้บริษัทสามารถวางแผนการก่อสร้างและซื้อวัสดุก่อสร้างไว้ล่วงหน้า
โดยติดต่อซื้อวัสดุก่อสร้างบางรายการกับผู้ผลิตรายใหญ่โดยตรง
ในลักษณะการตกลงราคาสินค้าล่วงหน้า และจ่ายชำระราคาสินค้าเมื่อมีการเบิกใช้
ซึ่งจะช่วยในการควบคุมต้นทุนสินค้าและปริมาณสินค้าคงเหลือได้อย่างมีประสิทธิภาพ
อีกทั้งถือเป็นการป้องกันปัญหาการขาดแคลนวัสดุ
และยังสามารถควบคุมต้นทุนและระยะเวลาก่อสร้างได้ค่อนข้างแน่นอน

 ความเสี่ยงการขาดแคลนผู้รับเหมาก่อสร้างและแรงงานฝีมือก่อสร้าง

จากภาวะธุรกิจอสังหาริมทรัพย์ที่ผู้ประกอบการหลายรายพัฒนาโครงการใหม่เพิ่มขึ้นอย่างต่อเนื่องนั้น
ต้องอาศัยผู้รับเหมาและแรงงานฝีมือ
ซึ่งผู้รับเหมาและแรงงานฝีมือที่มีความชำนาญในการก่อสร้างบ้านหรืองานสาธารณูปโภคส่วนกลางโครงการบ้านที่มีอยู่ในธุรกิจอสังหาริมทรัพย์นั้นมีจำนวนจำกัดและอาจจะมีจำนวนไม่เพียงพอต่อความต้องการของบริษัท
โดยเฉพาะอย่างยิ่งในช่วงที่ธุรกิจอสังหาริมทรัพย์เติบโตและขยายตัว และเนื่องจาก PST
ไม่มีผู้รับเหมาก่อสร้างของบริษัทเอง
ทำให้ต้องพึ่งพาผู้รับเหมาก่อสร้างในการพัฒนาอสังหาริมทรัพย์แต่ละโครงการ
ซึ่งหากผู้รับเหมาก่อสร้างไม่สามารถดำเนินงานให้เป็นไปตามที่กำหนดไว้จะส่งผลให้ PST
ไม่สามารถส่งมอบสิ่งปลูกสร้างให้แก่ผู้ซื้อตามกำหนดเวลาที่ตกลงกันได้ แม้ว่าที่ผ่านมา PST
จะยังไมมีปัญหาในเรื่องของการส่งมอบงานก่อสร้างล่าช้าก็ตาม

อย่างไรก็ตาม PST ได้มีมาตรการเพื่อลดผลกระทบจากความเสี่ยงดังกล่าว
โดยดำเนินการดังต่อไปนี้

 จัดประมูลงานก่อสร้างเพื่อคัดเลือกผู้รับเหมาโดยวิธีจัดประกวดราคาและการใช้ Turnkey
Construction Contract ซึ่งจะทำให้สามารถดูแลต้นทุนค่าก่อสร้างให้อยู่ในงบประมาณได้

 ในการว่าจ้างผู้รับเหมาก่อสร้าง PST จะคัดเลือกผู้รับเหมาก่อสร้างที่มีประวัติการทำงานที่ดี
มีระยะเวลาการก่อสร้างและราคาที่ดี
และมีการกำหนดค่าปรับกรณีก่อสร้างไม่ทันตามกำหนดเวลาในสัญญาจ้างเหมาก่อสร้าง

 PST ได้จัดทำคู่มือมาตรฐานการก่อสร้างบ้านและมีการจัดอบรมให้ความรู้แก่ผู้รับเหมาก่อสร้าง
รวมทั้งบุคลากรของ PST ไปพร้อม ๆ กัน

 ความเสี่ยงจากการแข่งขัน

เนื่องจากมีปัจจัยภายนอกต่างๆ ที่ส่งผลกระทบต่อเศรษฐกิจของประเทศ อาทิเช่น
ราคาน้ำมันที่ปรับตัวสูงขึ้น การขาดเสถียรภาพทางการเมือง เป็นต้น ทำให้กำลังซื้อของลูกค้าลดลง
ส่งผลให้ลูกค้าชะลอการตัดสินใจในการซื้ออสังหาริมทรัพย์
จากเหตุผลดังกล่าวทำให้มีจำนวนบ้านที่เป็นอุปทานส่วนเกินในตลาดอสังหาริมทรัพย์จำนวนมาก
อย่างไรก็ตาม PST เน้นการพัฒนาที่พักอาศัยในบริเวณรอบสนามกอล์ฟ ซึ่งมีทัศนียภาพสวยงาม
ทำให้โครงการมีลักษณะ และจุดขายที่แตกต่างจากผู้ประกอบการอื่นๆ ทั้งนี้ PST มีการวางกลยุทธ์
และแผนการตลาดเพื่อแข่งขันในด้านราคาและการส่งเสริมการขายในรูปแบบต่างๆ
และมีการปรับปรุงคุณภาพ และรูปแบบของโครงการอย่างสม่ำเสมอ
รวมถึงสร้างความน่าเชื่อถือให้กับลูกค้าให้มากยิ่งขึ้น เพื่อรักษาความสามารถในการแข่งขันไว้

5) ปัจจัยความเสี่ยงของธุรกิจข้าว

 ความเสี่ยงจากราคาวัตถุดิบ

เนื่องจากข้าวเปลือกเป็นผลผลิตทางการเกษตร
ซึ่งมีราคาผันผวนขึ้นลงตามความต้องการส่งออกตามฤดูกาล
รวมถึงการแทรกแซงด้วยการรับจำนำจากภาครัฐตามภาวะต่างๆ
และอีกทั้งการเปลี่ยนแปลงของอุปสงค์ อุปทานในประเทศและในตลาดโลก บริษัท ปทุมไรซมิล แอนด์
แกรนารี จำกัด (มหาชน) (“PRG”)
ได้ตระหนักถึงความเสี่ยงและมีการดำเนินการเพื่อลดความเสี่ยงด้านราคาข้าวเปลือก ดังนี้

 PRG มีไซโลบรรจุข้าวเปลือกใหญ่จำนวน 70,000 ตัน
ทำให้สามารถเก็บสะสมข้าวเปลือกที่มีราคาถูกในต้นฤดูกาลได้

 PRG มีเครื่องอบข้าวที่ทันสมัย สามารถอบข้าวเปลือกต้นฤดูกาล
และข้าวเปลือกนาปรังที่เก็บเกี่ยวระหว่างปีที่มีความชื้นสูงได้

-   PRG สามารถบ่มข้าวเปลือกใหม่เป็นข้าวเปลือกเก่าได้ในระยะเวลาอันสั้น
    ทำให้ไม่ต้องเก็บข้าวเปลือกใหม่เป็นเวลานานเพื่อรอให้เป็นข้าวเก่า

 PRG
ดำเนินนโยบายการเก็บวัตถุดิบแบบเพียงพอกับความต้องการใช้จึงสามารถมีพื้นที่ในการเก็บวัตถุดิบเหลือเพียงพอเพื่อเฉลี่ยราคาต้นทุนได้

 ความเสี่ยงจากการเปลี่ยนแปลงราคาขาย

จากค่านิยมของผู้บริโภคคนไทยบางส่วนที่หันมาบริโภคข้าวสารบรรจุถุงแทนข้าวสารบรรจุกระสอบ
เพราะหาซื้อสะดวกและสะอาดกว่าข้าวสารบรรจุกระสอบ อย่างไรก็ตาม
ข้อด้อยของข้าวสารบรรจุถุงคือ มีการพิมพ์ราคาหน้าถุงไว้ชัดเจน แม้ว่าจะไม่มีการควบคุมราคา
แต่การปรับราคาก็ต้องแจ้งให้กรมการค้าภายในทราบล่วงหน้า
ทำให้การปรับราคาของข้าวสารบรรจุถุงไม่รวดเร็วเท่าข้าวสารบรรจุกระสอบ
ดังนั้นหากราคาข้าวสารบรรจุกระสอบมีการปรับลดราคาลงอย่างรวดเร็ว
ก็จะทำให้ผู้บริโภคหันไปซื้อข้าวสารบรรจุกระสอบแทนข้าวสารบรรจุถุง
และอาจส่งผลให้ยอดขายข้าวสารบรรจุถุงลดลง

อย่างไรก็ตาม เพื่อเป็นการลดความเสี่ยงด้านราคาและปริมาณ PRG
จึงมีการวางแผนการขายและส่งเสริมการขายด้านต่าง ๆ ให้สอดคล้องกับสภาวะตลาดอย่างต่อเนื่อง
เช่น การให้ส่วนลดแก่ร้านค้าต่างๆ การกระจายคลังสินค้ารอบเมือง
เพื่อความสะดวกในการขนส่งให้ร้านค้า การโฆษณาและประชาสัมพันธ์เพื่อเสริมภาพพจน์ของ
“ข้าวมาบุญครอง” เป็นต้น นอกจากนี้ยังได้ผลิตและจัดจำหน่าย “ข้าวมาบุญครอง”
ในรูปแบบของข้าวสารบรรจุกระสอบ ทำให้ PRG
สามารถตอบสนองในทุกความต้องการของกลุ่มผู้บริโภคในตลาดของข้าวสารได้

 ความเสี่ยงจากการส่งออก

PRG มีนโยบายที่จะส่งออกข้าวสารให้แก่ผู้ซื้อในต่างประเทศมากขึ้น โดยมีสัญญาซื้อขายที่แน่นอน
ดังนั้นเพื่อป้องกันความเสี่ยงที่เกิดจากการไม่ได้รับเงินค่าขายสินค้าและความเสี่ยงจากความผันผวนของราคาข้าว
ทาง PRG จะตกลงราคาก็ต่อเมื่อ PRG มีวัตถุดิบอย่างเพียงพอแล้วเท่านั้น
และกำหนดให้ผู้ซื้อต้องเปิด Letter of Credit กับธนาคารขนาดใหญ่ที่น่าเชื่อถือ และ PRG
ได้มีการทำสัญญาซื้อขายเงินตราต่างประเทศล่วงหน้า (Forward Contract)
หลังจากได้รับคำสั่งซื้อเพื่อเป็นการป้องกันความเสี่ยงจากความผันผวนของค่าเงินบาท

 ความเสี่ยงของค่าเงินบาท

ปัจจุบันทาง PRG ไม่มีความเสี่ยงของค่าเงินบาทแต่อย่างใด เนื่องจาก PRG
ไม่มีเงินกู้หรือหนี้สินในรูปเงินสกุลอื่นนอกจากเงินบาท และหากมีกรณีที่ทาง PRG
ต้องนำเข้าสินค้าและต้องชำระเงินเป็นเงินสกุลอื่น ทาง PRG
ก็จะป้องกันการผันผวนของเงินบาทโดยจองอัตราแลกเปลี่ยนล่วงหน้าทุกครั้ง

 ความเสี่ยงจากการพึ่งพิงลูกค้าหรือผู้จัดจำหน่าย

PRG ไม่มีลูกค้าหรือผู้จัดจำหน่ายรายใดที่ทางบริษัทต้องพึ่งพิง ที่มีสัดส่วนเกินร้อยละ 30
ของรายได้รวมหรือยอดซื้อรวม

6) ธุรกิจการเงิน

 ความเสี่ยงด้านเครดิตจากการด้อยคุณภาพของสินเชื่อ

ได้แก่ ความเสี่ยงที่เกิดจากการที่ลูกหนี้หรือคู่สัญญามีการผิดนัดชำระหนี้
หรือไม่สามารถปฏิบัติตามเงื่อนไขที่ได้ตกลงไว้
โดยอาจเกิดจากการประสบปัญหาทางการเงินของลูกหนี้ จากความผันผวนทางเศรษฐกิจ หรือ
อาจเกิดจากความผิดพลาดในการบริหารจัดการของลูกหนี้ ซึ่งจะส่งผลกระทบต่อรายได้ของกลุ่มฯ

อย่างไรก็ดีทางกลุ่มฯ ได้ตระหนักถึงการบริหารความเสี่ยงจากการด้อยคุณภาพของสินเชื่อ
ซึ่งถือเป็นปัญหาหลักของธุรกิจการเงิน
ด้วยการกำหนดนโยบายและขั้นตอนในการติดตามคุณภาพของสินเชื่ออย่างสม่ำเสมอ
เริ่มจากการจัดให้มีการประเมินความเสี่ยงด้านเครดิตของผู้กู้ หรือคู่สัญญา
โดยมีหน่วยงานวิเคราะห์สินเชื่อเป็นผู้ประเมินความเสี่ยง วงเงินสินเชื่อที่เหมาะสม
และเงื่อนไขต่างๆในการให้สินเชื่อแต่ละราย
และมีคณะกรรมการที่มีอำนาจในการพิจารณาสินเชื่อเป็นผู้ตัดสินใจ และควบคุมการดำเนินงาน

 ความเสี่ยงจากหลักประกัน

สำหรับการให้สินเชื่อที่มีหลักทรัพย์เป็นหลักประกัน ทางกลุ่มบริษัท
กำหนดให้มีการวิเคราะห์และจัดระดับคุณภาพของหลักประกันแต่ละประเภท
โดยพิจาณาถึงสภาพคล่องและความเสี่ยงของหลักประกันนั้น
และนำผลการวิเคราะห์ดังกล่าวไปใช้ในการพิจารณาสินเชื่อ ทั้งนี้ หลักประกันดังกล่าว
ไม่ว่าจะเป็นอสังหาริมทรัพย์หรือสังหาริมทรัพย์ที่ประเมินราคาได้
ต้องมีการประเมินราคาโดยผู้ประเมินอิสระที่ยอมรับได้ สำหรับธุรกิจเช่าซื้อรถจักรยานยนต์โดยบริษัท
ที ลีสซิ่ง จำกัด (“TLS”) ซึ่งถือเป็นหลักประกันและเป็นกรรมสิทธิ์ของผู้ให้เช่าซื้อ
หากลูกหนี้ไม่สามารถชำระหนี้ได้ TLS สามารถดำเนินการครอบครองสินทรัพย์ได้ทันที
เพื่อขายต่อในตลาดรถจักรยานยนต์ใช้แล้ว

ดังนั้น จึงอาจมีความเสี่ยงจากการไม่สามารถยึดรถจักรยานยนต์ที่เป็นหลักประกันได้
รวมทั้งความเสี่ยงจากการจำหน่ายต่อที่ไม่สามารถชดเชยต่อความเสียหายที่เกิดขึ้นได้

 ความเสี่ยงด้านราคาและอัตราดอกเบี้ย

ได้แก่ความเสี่ยงที่เกิดจากการเคลื่อนไหวของอัตราดอกเบี้ยในตลาดเงินตลาดทุน
ซึ่งอาจมีผลกระทบต่อต้นทุนทางการเงินและรายได้ของกลุ่มบริษัท โดยเฉพาะในธุรกิจเช่าซื้อ
ซึ่งมีการกำหนดอัตราดอกเบี้ยที่คิดกับลูกค้าแบบคงที่

อย่างไรก็ดี ทางกลุ่มบริษัทได้พิจารณาชดเชยความเสี่ยงที่เกิดขึ้น
โดยการกำหนดอัตราดอกเบี้ยในสัญญาที่สูงขึ้น
ตามความเสี่ยงที่มากกว่าการให้สินเชื่อของธนาคารพาณิชย์
การกำหนดเงื่อนการให้สินเชื่อที่อิงกับอัตราดอกเบี้ยลอยตัว
และการกำหนดให้มีค่าธรรมเนียมในการชำระคืนเงินกู้ก่อนกำหนด เป็นต้น